**Protokoll fra styremøte i Midt-Norge Travforbund tirsdag 16. januar 2018, kl 18.00, Leangen Travbane**

**Tilstede: Edmund Morewood, Noralf Brækken, Morten Valstad, Asbjørn Opdal, Jan Frode Holltrø, Anne Mette Berg-Christiansen, Thea Indrebø og Sverre Hosen**

**Forfall: Ketil Oksvold, Jan Ola Riseth, Bjørn Steinshaug, Magne Løfaldli, Laila Næve, Elin Flataune**

**Saksliste**

**Sak 1: Godkjenning av protokoll fra 05.12.17**

Protokoll godkjent

**Sak 2: DU-søknader 2018, rangering av innkomne søknader.**

Anleggskontaktenes rangering ble gjennomgått.

Vedtak: Styret støtter anleggskontaktenes rangering.

**Sak 3: Årets travlag og årets ildsjel 2017**

Sverre oppfordret styret til å komme med forslag på Årets Ildsjel 2017 og årets Travlag 2017. Frist for innsending til DNT er 28.02.18.

**Sak 4: MNTF GF 11.03.2017**

* Regnskap 2017 – Sverre gjennomgikk regnskapet for 2017. Det viser ett minusresultat på kr 17559,04. Dette skyldes ekstra styremøter, ekstraordinær generalforsamling og full gjennomgang av alle treningsanlegg. Resultatet belastes egenkapitalen.
* Aktivitetsplan 2018 – fremlegges for generalforsamlingen
* Budsjett 2018 – Budsjettet må inneholde virkningen av vedtaket på DNTs generalforsamling i 2017, om representasjon til DNTs GF for 2018. Forbundet dekker reise og en natt på hotell. Styret legger frem forslag for generalforsamlingen om finansiering av kostnadene til representasjonen. I tillegg til reisetilskuddet fra DNT på kr 2000,- pr person, så foreslår styret en økning i kontingenten til MNTF til kr 50,- pr medlem, for å dekke inn disse reisekostnadene. Ny kontingent sats gjøres gjeldende fra 2018.
* Årsberetning – skrives, distribueres til styret og ferdigstilles til styremøte 20. februar.

**Sak 5: Informasjonsmøter i regionene**

Sverre gikk gjennom forslag til agenda. Det er viktig med informasjonsmøter. Hovedtema blir Til Start, men også gjennomgang av forbundets øvrige aktiviteter. Møtene gjennomføres før generalforsamlingen i MNTF. Sverre og styrets medlemmer gjennomfører møtene.

**Sak 6: Ungdomstrav**

MNTF har mottatt i 2018 kr 30000,- i etableringsstøtte for ungdomsgrupper i regionene. Dette kommer i tillegg til kr 20000,- mottatt i etableringstilskudd av den første ungdomsgruppen i MNTF, Leangen Ungdomsgruppe. Det er nå etablert grupper i Nord og på Fosen. Støtten må også brukes i forbindelse med etablering av de siste regionvise gruppene.

MNTF har også mottatt kr 20000,- i aktivitetsstøtte fra DNT. Denne dekker kostnadene ved Ungdomsserien 2017 – kr 8000,-, avslutning for Ungdomsgruppen i desember kr 2000,- og kr 10000,- i støtte til Ungdomsserien 2018.

Det planlegges kursaktiviteter for 2018 for ungdommene. DNT vil i løpet av februar komme med en oversikt over hva man kan søke støtte til i 2018. Gruppene har nå startkapital for sin virksomhet.

**Sak 7: Nytt fra regionene**

**Møre:** Det forberedes generalforsamlinger i lagene. Medlemmer fra regionen har hatt starthester på Leangen med suksess de siste månedene.

**Gauldal:** Mye hester i trening og stor deltakelse på Leangen med suksess. Sportslig går det godt for tiden. Det står investeringer for tur på Gauldal Travpark, blant annet traktor med diverse utstyr. Det jobbes også for å skape ett fast sosialt møtested på banen.

**Nord:** Gode treningsforhold på Nossum, både i banen og på rettstrekket. Generalforsamlinger i lagene har startet.

**Ponni nord:** Det pågår lisenskurs for ponnikusker, og det holdes treninger. 12 ekvipasjer samlet på trening sist helg. 2 nye ponnier godkjent. 5 kusker skal avlegge teoriprøve. Det jobbes godt i miljøet.

Trondheim: Generalforsamlinger står for tur. I etterkant av disse blir det holdt «regionmøte».

**Sak 8: Forbundssekretærens kvarter**

Sverre viste til travets etiske retningslinjer, som nå er kunngjort på travsport.no. Der er både de to og firebeinte ivaretatt.

**Sak 9: Nye Leangen**

LTE AS sender inn papirene for Kommunens arealplan til Malvik kommune denne uken.

**Sak 10: Eventuelt**

Trondheim 17.01.18

Sverre Hosen